CELEX: 32014R0261
Language: da
Date: 2014-03-14 00:00:00
Title: Rådets gennemførelsesforordning (EU) nr. 261/2014 af 14. marts 2014 om gennemførelse af artikel 11, stk. 4, i forordning (EU) nr. 753/2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan

15.3.2014   
            
            
               DA
            
            
               Den Europæiske Unions Tidende
            
            
               L 76/6
            
         
      RÅDETS GENNEMFØRELSESFORORDNING (EU) Nr. 261/2014
   af 14. marts 2014
   om gennemførelse af artikel 11, stk. 4, i forordning (EU) nr. 753/2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 753/2011 af 1. august 2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan (1), særlig artikel 11, stk. 4, og
   ud fra følgende betragtninger:
   
               (1)
            
            
               Rådet vedtog den 1. august 2011 forordning (EU) nr. 753/2011.
            
         
               (2)
            
            
               Den 31. maj, 27. juni, 24. september og 18. oktober 2013 ændrede FN's Sikkerhedsråds komité, der er nedsat i henhold til punkt 30 i Sikkerhedsrådets resolution 1988 (2011), listen over personer, grupper, virksomheder og enheder, der er omfattet af restriktive foranstaltninger.
            
         
               (3)
            
            
               Bilag I til forordning (EU) nr. 753/2011 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Bilag I til forordning (EU) nr. 753/2011 ændres herved som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. marts 2014.
      
         
            På Rådets vegne
         
         M. CHRISOCHOIDIS
         
         
            Formand
         
      
   
   
      (1)  EUT L 199 af 2.8.2011, s. 1.
   
      BILAG
      I.   Oplysningerne i listen i bilag I til forordning (EU) nr. 753/2011 om nedennævnte personer erstattes af de nedenfor anførte oplysninger.
      
      A.   Personer knyttet til Taleban
      
      
                  1.
               
               
                  
                     Fazl Rabi (alias
                     a) Fazl Rabbi, b) Fazal Rabi, c) Faisal Rabbi)
                  
                     Grunde til opførelse på listen: Højtstående embedsmand i Konarprovinsen under Talebanstyret. Fødselsdato: a) 1972, b) 1975. Fødested: a) Kohe Safi-distriktet, Parwanprovinsen, Afghanistan, b) Kapisaprovinsen, Afghanistan, c) Nangarharprovinsen, Afghanistan, d) Kabulprovinsen, Afghanistan. Nationalitet: afghansk. Andre oplysninger: a) Repræsenterer og yder økonomisk og logistisk støtte til Haqqaninetværket, som er baseret i grænseområdet mellem Afghanistan og Pakistan. b) Medlem af Talebans finansråd. c) Har været i udlandet for at skaffe midler på vegne af Sirajuddin Jallaloudine Haqqani, Jalaluddin Haqqani, Haqqaninetværket og Taleban. d) Formodes at opholde sig i grænseområdet mellem Afghanistan og Pakistan. Dato for FN's opførelse på listen:6.1.2012.
               
            
                  2.
               
               
                  
                     Nasiruddin Haqqani (alias
                     a) Dr. Alim Ghair, b) Naseer Haqqani, c) Dr. Naseer Haqqani, d) Nassir Haqqani, e) Nashir Haqqani, f) Naseruddin)
                  
                     Adresse: Pakistan. Fødselsdato: ca. 1970-1973. Fødested: Nekadistriktet, Paktikaprovinsen, Afghanistan. Nationalitet: afghansk. Andre oplysninger: a) Leder i Haqqaninetværket, som opererer ud fra Nordwaziristan i de føderalt forvaltede stammeområder i Pakistan. b) Søn af Jalaluddin Haqqani. c) Har rejst til Saudi-Arabien og De Forenede Arabiske Emirater for at indsamle midler til Taleban. Dato for FN's opførelse på listen:20.7.2010.
                  
                     Yderligere oplysninger fra det beskrivende resumé af grundene til opførelse på listen fra sanktionskomitéen:
                  
                  Haqqaninetværket er en militant gruppe med tilknytning til Taleban, der opererer fra agenturet Nordwaziristan i de føderalt forvaltede stammeområder i Pakistan. Det har stået i spidsen for oprøret i Afghanistan og været ansvarligt for mange højprofilerede angreb. Haqqaninetværkets ledelse består af Jalaluddin Haqqanis tre ældste sønner, hvoraf en er Nasiruddin Haqqani.
                  Nasiruddin Haqqani fungerer som udsending for Haqqaninetværket og bruger meget tid på at skaffe penge. I 2004 rejste Haqqani til Saudi-Arabien med et Talebanmedlem for at skaffe midler til Taleban. Han skaffede også midler i 2004 til militsfolk i Afghanistan med henblik på at forpurre det afghanske præsidentvalg. I hvert fald fra 2005 til 2008 indsamlede Nasiruddin Haqqani midler til Haqqaninetværket på flere fundraisingrejser, bl.a. regelmæssige rejser til De Forenede Arabiske Emirater i 2007 og en rejse til en anden Golfstat i 2008. Fra midten af 2007 havde Haqqani angiveligt tre hovedfinansieringskilder, nemlig donationer fra Golfregionen, narkotikahandel og betalinger fra al-Qaeda. I slutningen af 2009 modtog Nasiruddin Haqqani flere hundrede tusind dollars fra personer med tilknytning til al-Qaeda på Den Arabiske Halvø til Haqqaninetværkets aktiviteter.
               
            
                  3.
               
               
                  
                     Mohammad Aman Akhund
                     (alias
                     a) Mohammed Aman, b) Mullah Mohammed Oman, c) Mullah Mohammad Aman Ustad Noorzai, d) Mullah Mad Aman Ustad Noorzai, e) Sanaullah)
                  
                     Fødselsdato: 1970. Fødested: landsbyen Bande Tumur, Maiwanddistriktet, Kandaharprovinsen, Afghanistan. Andre oplysninger: a) Ledende medlem af Taleban fra 2011 med finansielle opgaver, herunder fremskaffelse af midler på vegne af ledelsen. b) Har ydet logistisk støtte til Talebanoperationer og kanaliseret udbyttet fra narkotikahandel til våbenindkøb. c) Har fungeret som sekretær for Talebanlederen Mullah Mohammed Omar og som dennes budbringer på højniveaumøder i Taleban. d) Også knyttet til Gul Agha Ishakzai. e) Medlem af Mullah Mohammed Omars inderkreds under Talebanstyret. Dato for FN's opførelse på listen:6.1.2012.
               
            
                  4.
               
               
                  
                     Sangeen Zadran Sher Mohammad (alias
                     a) Sangin b) Sangin Zadran c) Sangeen Khan Zadran d) Sangeen e) Fateh f) Noori)
                  
                     Titel: a) Mawlawi (alternativ stavemåde: Maulvi), b) Mullah. Fødselsdato: a) ca. 1976, b) ca. 1979. Fødested: Tang Stor Khel, Ziruk District, Paktikaprovinsen, Afghanistan. Nationalitet: afghansk. Andre oplysninger: a) Talebans skyggeguvernør for Paktikaprovinsen fra slutningen af 2012. b) Højtstående leder af Haqqaninetværket. c) Seniorløjtnant for Sirajuddin Lallaloudine Haqqani. d) Tilhører Kharotistammen. e) Angiveligt død i september 2013. Dato for FN's opførelse på listen: 16.8.2011.
                  
                     Yderligere oplysninger fra det beskrivende resumé af grundene til opførelse på listen fra sanktionskomitéen:
                  
                  Sangeen Zadran er oprørsleder i Paktikaprovinsen, Afghanistan, og øverstbefalende for Haqqaninetværket. Netværket, der er en militant gruppe med tilknytning til Taleban, opererer i grænseområdet mellem Afghanistan og Pakistan, har stået i spidsen for oprøret i Afghanistan og er desuden ansvarligt for mange højprofilerede angreb. Zadran fungerer som seniorløjtnant for Haqqani Network-leder Sirajuddin Haqqani.
                  Sangeen Zadran deltager i ledelsen af kombattanter i angreb overalt i det sydøstlige Afghanistan og menes at have planlagt og koordineret bevægelsen af udenlandske kombattanter ind i Afghanistan. Sangeen Zadran har også været involveret i flere angreb med improviserede eksplosive anordninger (IEDs).
                  Ud over den rolle, som Sangeen Zadran har spillet i disse angreb, har han også været involveret i bortførelsen af afghanere og udlændinge i grænseområdet mellem Afghanistan og Pakistan.
               
            B.   Enheder og andre grupper samt virksomheder knyttet til Taleban
      
      
                  1.
               
               
                  
                     Rahat Ltd. (alias a) Rahat Trading Company, b) Haji Muhammad Qasim Sarafi, c) New Chagai Trading, d) Musa Kalim Hawala)
                  
                     Adresse: a)Branch Office 1: Room number 33, 5th Floor, Sarafi Market, Kandahar City, Kandahar Province, Afghanistan, b)Branch Office 2: Shop number 4, Azizi Bank, Haji Muhammad Isa Market, Wesh, Spin Boldak, Kandahar Province, Afghanistan, c)Branch Office 3: Safaar Bazaar, Garmser District, Helmand Province, Afghanistan, d)Branch Office 4: Lashkar Gah, Helmand Province, Afghanistan, e)Branch Office 5: Gereshk District, Helmand Province, Afghanistan, f)Branch Office 6: Zaranj District, Nimroz Province, Afghanistan, g) Branch Office 7: i) Dr. Barno Road, Quetta, Pakistan ii) Haji Mohammed Plaza, Tol Aram Road, nær Jamaluddin Afghani Road, Quetta, Pakistan iii) Kandahari Bazaar, Quetta, Pakistan, h)Branch Office 8: Chaman, Baluchistan Province, Pakistan, i)Branch Office 9: Chaghi Bazaar, Chaghi, Baluchistan Province, Pakistan, j)Branch Office 10: Zahedan, Zabol Province, Iran. Andre oplysninger: a) Rahat Ltd. blev brugt af Talebans ledere til at overføre midler fra eksterne donorer og ulovlig narkotikahandel til Talebanaktiviteter fra 2011 og 2012. b) Ejet af Mohammed Qasim Mir Wali Khudai Rahim. c) Endvidere er Mohammad Naim Barich Khudaidad tilknyttet. Dato for FN's opførelse på listen: 21.11.2012.
               
            II.   Oplysningen på listen i bilag I til forordning (EU) nr. 753/2011 om nedennævnte person udgår:
      
      A.   Personer knyttet til Taleban
      
      
                  1.
               
               
                  
                     Badruddin Haqqani (alias Atiqullah).